Message in a Bottle (სიმღერა)
„Message in a Bottle“ — ინგლისური როკ-ჯგუფ The Police-ის სინგლი მეორე სტუდიური ალბომიდან Reggatta de Blanc. ეს არის ჯგუფის ერთ-ერთი ყველაზე ცნობილი და პოპულარული სიმღერა, რომლის გმირიც უკაცრიელ კუნძულზეა და აგზავნის გზავნილს ბოთლის მეშვეობით, რომელშიც წერს თავის მარტოობაზე. ერთხელ დილით ნაპირთან იგი აღმოაჩენს უამრავ ბოთლს, რომლებშიც ასევე გზავნილებია. ისინი იუწყებიან, რომ მათი ავტორებიც მარტოსულები არიან. ეს იყო ჯგუფის პირველი #1 ჰიტი ბრიტანეთში, თუმცა აშშ-ში მას დიდი წარმატება არ ჰქონია.